Kende tabata Gezaghebber Isaac Wagemaker 





Gezaghebber Wagemaker a nace na 
Hulanda na aña 1884. Ela yega Aruba 
na aña 1928 den un periodo di hopi 
movecion na nos isla. Mita tene e storia 
aki mas cortico posibel pasobra e ta hopi 
largo. 


Sr. Wagemaker a yega Aruba dia 16 di 
december 1928. E tabata e persona bon 
escogi pa re-emplasa Gezaghebber Jan Frederik Quast (n-1875;m-1953) cu a sirbi 
nos pais for di 1920-1928. Net den e tempo cu petroleo tabata constitui e porvenir 
di Aruba y e tabatin hopi experiencia den relacionnan entre gobierno su añanan di 
trabou na Oost Indie unda el a biba for di aña 1912-1928. 





El a drenta servicio di gobierno na 1904 cu un excepcion di un intermedio dedica na 
trabou particular for di 1916 te 1920 te na momento cu el a tuma su retiro. 


Practicamente tur e  desaroyonan 
grandi di Aruba como un centro 
comercial a bini despues di Sr. 
Wagemaker su yegada aki na Aruba. E 
periodo di su administracion tabata 
dificil siendo cu e a encera e "dolor di 
crecemento” di e industria petrolera, un 
periodo durante cual  servicionan mé e E ra 
publico di tur sorto mester a wordo Pan American Wharf - San Nicolas - 1997 

extendi pa mantene cu e poblacion cu 

tabata aumenta rapidamente, y e añanan dificil di guera. Na aña 1928 cu 
Wagemaker a tuma over tabata biba mas o menos 11,000 hende. 


are 





a cu Sr. Wagemaker a wordo apunta pa Reino Hulandes su representante como 
; “Gezaghebber” pa Aruba na fin 
di 1928, tumando e mando over 
for di Gezaghebber Jan Frederik 
Quast mesora el a continua cu e 
plannan, habriendo diferente 
departamento pa asina e por a 
maneha e problemanan di e isla 
mas rapido posibel. A cuminsa 





traha y mehora nos infrastuctura, especialmente e camindanan. Mientras mas 
caminda tabata wordo traha y Lago a habri na San Nicolas, un caminda y un brug 
over Spaans Lagoen a wordo traha. Den realidad e brug tabata un dam cu 
pasadanan bou di e brug pa permiti e awa pa continua su fluho natural. E pasadanan 
aki bo por a mira den potretnan bieu, pero esaki no ta e caso den ultimo tempo. 


Manera nos tur sa, e prome 
caminda di santo di Aruba 
tabata e ruta Savaneta pa 
Santa Cruz. E ruta aki, cu 
ainda tey, ta pasa entre lama 
grandi y saliña na parti zuid di 
Savaneta. E hendenan di 
Noord y becindario cu tabata 
traha na Sero Cora, na e 
compania di fosfaat, tabata 
bin riba burico. Nan tabata 
keda cerca famia pariba di brug, ta laga e buriconan sosega pa despues sigui via 
Zeewijk, pasobra e tempo ey no tabatin e refineria ainda. Ta e ruta ey nan mester 
a tuma. Hasta te despues cu Playa a bira un parokia na 1813, nan a uza e caminda 
aki pa bay San Nicolas. Na augustus 1887, e caminda Oranjestad pa Savaneta a 
keda aproba pa pasa cu vehiculonan riba dje. E tabata un caminda smal di santo. 
Dia Lago a cuminsa traha su refineria na 1924, e empleadonan di Lago mester a uza 
e ruta aki, sea nan ta sali pa Playa, Sta. Cruz of otro barionan pabou di brug y vice 
versa. Un gran parti di e caminda aki tabata den mal condicion. Si bo core mas cu 50 
miya pa ora, bo ta manera flota riba e areanan ey. Tambe bo mester a tene bon 
cuidou pa cabrito y burico continuamente, pasobra na cualkier momento nan por a 
sali bo dilanti. 





Na 1929 ora gezaghebber Wagemaker a bay bishita San Nicolas casi e no por a yega 
su destino. Tabata net den tempo di yobida y e caminda di tera entre Oranjestad y 
San Nicolas via Mahuma y Sabana Grandi no tabata pa transito. A cuminsa mesora 
cu un mehoramento temporal y for di 4 di mei 1929, bo por a yega cu un auto na un 
forma mas conviniente. 


Dia 11 di juni 1929, Gezaghebber Wagemaker a laga e hunta di polis, reuni tocante 
un protesta di e clase medio di e poblacion. Seis miembro di Hunta Colonial a bini aki 
pa wak e situacion. Nan auto, e unico auto di gobierno, a keda pega den lodo na 
Savaneta riba e caminda pa Lago. Dia 30 di september di e mesun aña Wagemaker 
y van der Heide ta bisti nan sapatonan mas comodo posibel. Na pia nan 


a sali di Playa pa San Nicolas pa busca un rastro apropia pa un caminda. Algun 
siman despues, Wagemaker un biaha mas ta cana den mondi door di e rastro, pa 
controla y pa busca un punto apropia pa un caminda pa Savaneta. 


E caminda principal pa San Nicolas no 
a pasa banda di lama. No tabatin 
brug na Spaans Lagoen. E unico 
posibilidad tabata e  caminda 
pasando via Sabana Grandi y Rooi 
Frances, cu tabata tuma casi un dia 
pa motibo di e caminda malo di santo, 
specialmente durante lunan di yobida. 
Ta te na 1938 a habri e caminda nobo, 
es decir e caminda cu mester a core 
dwars riba e aeropuerto bieu y patras 
di e garashi Ecury cu a bin despues y 
cu a sali na e caminda di lama. 





Dia 26 di september 1929, brug di Spaans Lagoen a habri y asina conectando e 
caminda ente San Nicolas y Oranjestad. Te awendia ainda nos hendenan ta referi na 
“pariba of pabou di brug”. Awo e ta completamento reconstrui cu un sistema 
moderno di concret cu ta permiti e awa pa core facilmente. Un sugerencia a bay pa 
gobierno pa nombra e Brug di Balashi “Isaac Wagemaker Brug” na honor di e 
gezaghebber cu a laga trah'e. Ami ta kere cu esaki ainda ta na su luga. 


Na fin di 1950 y na 1960, e brug a ricibi un renobacion. Dia 24 di september 2011, 
e brug aki di mas o menos 87 aña bieu a wordo sera 


pa un renobacion completo. 


Durante e temporada di l : 
Gezaghebber Wagemaker, e Tm» j 
desaroyo comercial y industrial di 
nos isla tabata conoce 
obstaculonan y alabes bibando 
den un economia en general 
bastante debil. Esaki a duna 
empuhe pa forma un comision y 
boga pa un instancia manera Camara di Comercio cu por fungi como mediador y 
protector di interes y desaroyo comercial di Aruba. Dicho comision tabata consisti 
di Sr. Wiliam Craane, Sr. Willem Plautsz, Sr. John G. Eman y Gezaghebber 
Wagemaker. Dia 11 di november 1929 hunto cu 28 empresario local a firma e 
peticion pa constitucion di un cuerpo 





representativo di comercio y industrial di Aruba. Esaki a resulta na e creacion di 
Camara di Comercio y Industria di Aruba dia 8 di september 1930, pa medio di un 
decreto di Gobernador di Antiyas Hulandes, Sr. Van Slobbe. E institucion a cuminsa 
funciona oficalmente desde comienso di 1931. 


Te na fin di siglo *18 oficina di 
administracion tabata situa na 
Commandeursbaai na Savaneta, pero na 
aña 1796 gobernador J. R. Lauffer a move 
su oficina pa e pueblo chikito cu a lanta na 
Paardenbaai na Playa. Esaki tabata debi na 
pirateria di cabay y enemigonan na 
Commandeursbaai. Dos aña despues, na 
1798 a laga traha un forti, Fort Zoutman 
na Playa pa vigila e piratanan aki. 





Na comienso di november 1934 dies 
fugitivo di Cayenne, Guyana 
Frances, a yega nos isla. 
Naturalmente no tabatin otro 
solucion pa hiba nan den e forti na 
Fort Zoutman. Nan a haya e 
celnan na e muraya parti pabou. 
Naturalmente e Francesnan no por a 
keda aki. Riba un diadomingo, dia 4 
di november 1934, Isaac 
Wagemaker a duna nan bistir nobo 
y pone nan riba un boto, duna nan 
cuminda y laga nan bay riba nan mesun conveniencia. Asina mes, sin un meta, 
aunke cu ainda tabatin movecion di piratanan riba lama. Polisnan mester a bay na 
e costa pa keda vigila pa sea sigur cu e boto a bay. Esaki tabata e suerte di e 
Francesnan. E boto a somenta, pero no finalmente pa motibo cu nan a encontra 
problema riba lama. Nan a wordo scapa y pa di dos biaha ta wordo treci na Fort 
Zoutman. Gezaghebber Wagemaker a busca un otro boto y un bes mas duna nan 
paña y cuminda y e Francesnan a bay pero e biaha aki si pa semper. Ningun hende 
a tende nada mas di nan. 





Durante e añanan di e Di dos Guera Mundial entre 1942-1945, Gezagehbber Isaac 
Wagemaker tabata hopi involvi y hopi decision si parti mester a wordo tuma na 
bienestar y seguridad di nos isla. Decisionnan manera:. 


En corto. Nos por corda cu dia 10 di 
mei 1940 ora cu e soldanan Aleman a 
ataca y confisca Hulanda, tabatin 
varios barco Aleman na Corsou y 
Aruba. Na Aruba tabatin cuatro barco: 
M.S. Consul Horn; M.S. Heidelberg; 
S.S. Troja y E.S. Antilla pa bin busca 
refugio den awanan neutral. Como cu 
Hulanda y alabes Aruba como parti di 
Reino Hulandes, a tuma un posicion 
neutral den e cuminsamento di e Di 
dos Guera Mundial a tuma rumbo pa 
Aruba. Dia 15 di november 1939, 
Aruba su gezaghbber, Sr. Isaac 
Wagemaker, a permiti tur cuatro barco pa hancra na e banda mas keto noordwest 
di e isla enfrente di Malmok, enbes di ta rond di San Nicolas su wafnan. 





E barconan aki a keda eynan cu tur 
facilidad di gobierno y trankil aunke 
tres di nan a huy. Consol Horn dia 9 di 
januari 1940; Heidelberg y Troja dia 
29 di februari 1940. Troja no a yega 
leu pasobra dies miya nautico pabou 
di Aruba, el a wordo detecta pa e 
barco di guera Danae Britancio H.M.S. 
Despatch bou comando di Capitan 
Allan Poland. Tur barco di carga 
prome cu guera a ricibi orden secreto 
for di autoridad Aleman pa preveni 
captura di nan barco. Asina e capitan 
di e barco a realisa cu no tabatin GERMAN. SHES (N TERECEO 
escape, el a ordena su tripulantenan EEEE E 

pa pega e barco na candela. Isaac 
Wagemaker a reporta cu for di su cas a mira un boto na candela riba horizonte pa 
10'or y mei di anochi. E briya di e candela por a wordo mira te hasta for di 
Oranjestad. E barco a sink pa 1:45am dia 1 di maart 1940. Pa suerte net un tankero 
di Lago S.S. Misoa cu su capitan Ernest Armstrong tabata bolbiendo for di Cartagena, 
Colombia. Nan a mira e barco na candela y no a mira ningun sobreviviente. Pero e 
tripulantenan a wordo salba pa e mesun barco di guera H.M.S. Despatch. 





Riba e anochi di 10 di mei 1940 un barco Frances Primauguet a yega cu 180 solda 
Frances na e waf di Eagle pa sostene e ehercito Hulandes. Na prome instante, nan 
a wordo nenga entrada pasobra e Gobernador 


di Antiyas Hulandes, Gielliam Johannes Josephus Wouters y Gezegahebber Isaac 
Wagemaker no tabata sa di e intencin di nan yegada. For di e oficina di e director di 
Eagle nan a yama Gezaghebber Wagemaker pa bis'e cu nan a bin pa keda. Esaki no 
a resulta y nan a sigui nan rumbo. Dos dia despues, otro barco di guera H.M.S. 
Bartfleur a trece 150 trupa colonial for di Senegal, West Africa Frances. A lo largo 
tambe mester a laga supla. Tur esaki debi cu e Francesnan kier a conkista Aruba, 
mescos cu e Mericanonan y Inglesnan. 


Gezaghebber a hay'e cu hopi problema cu e barconan y tripulantenan di e barconab 
cu tabata rond of na Aruba. Uno sigur tabata un otro barco Frances Niger cu 
finalmente a peticion di Su Mahestad Johan Maurits, e barco mester a laga awanan 
teritorial. 


Reunion cu wardacosta pa controla miembronan tripulantenan Aleman. Reunion cu 
e director di Asuntonan Economico pa e cuatro barconan haya comestibel. 
Posibilidad pa duna cuminda y awa durante e guera. Reunion cu oficialnan militar 
riba e kitamento di transmision di radio abordo di e barconan hancra na Malmok. A 
pone nan for di servicio. 


Gezaghebber durante su comando mester a intermedia na varios ocasion tocante di 
bendemento di partinan, manera boto di salbabida y artefactonan di e barco Antilla. 
Tambe mester a negocia cu varios persona cu kier a lanta e ruina di Antilla cu kier 
a cumpr'e y rebende y otro a negocia cu Wagemaker pa lant'e y tou e y hib'e den 
lama grandi. Pero ningun a logra haya e contracto y asina E.S.Antilla a keda eynan 
y sirbi como un atraccion turistica. 


Na aña 1945, Honorabel Isaac Wagemaker, hefe di autoridad civil na Aruba durante 
e ultimo 16 aña ta retira despues di 37 aña di sirbishi cu Gobierno Hulandes den 
teritorionan ultramar. Acercando e fecha riba cual e lo tuma retiro, su deseo mas 
grandi tabata pa mira e liberacion di Hulanda y e derumbe completo di Alemania 
prome cu e haci entrego di mando dia 31 di mei 1943. 


Sr. Wagemaker y su señora lo sali di Aruba pa Corsou durante e principio di Juni, 
biahando pa Merca. Despues di un estadia na Boston pa consulto y tratamento 
medico nan ta spera di bishita nan yiu muhe na Washington. For di Wasington nan 
tin idea di bay keiro na un luga keto na cunucu, te ora bira posibel pa nan bolbe 
Hulanda, unda Sr. Wagemaker ta spera di por ocupa su mes cu un otro sorto di 
trabou social cu por dun'e un oportunidad pa yuda e pueblo sufriente. 


Despues di tanto aña di sirbishi ultramar di gobierno Hulandes, e lo ta ta contento di 
por tuma su sosiego, aunke e ta admiti cu lo ta duro pa laga Aruba cu tabata su cas 
p'e y su famia durante asina hopi aña. Tempo el a bay, e populacion tabata mas o 
menos 43,000. Aki ta sigui un tabel durante su comando: 


1920-1928: Jan Frederik Quast (n 1875 - m 1953) 
1928-1945: Isaac Wagemaker (n 1884 - m 19--) 


1931 J.N. v/d Veen Zeppenveldt (actua pa Wagemaker) 
1934 J.H. Perrit Gentil (oO y v ) 
1938 M.B. Bartels Daal (oO ' “i ) 


1945-1957: Lindoro Cristoffel Kwartsz (n 1873 -m 19_) 


Nos ultimo gezaghebber tabata Sr. Frans Wernet (1985 -31 dec 1985). Prome 
gobernador tabata Sr. Felipe Tromp (1 jan. 1986-12 maart 1992) 





Aña 1928 cu Gezaghebber Isaac 
Wagemaker a tuma over, ta net un 
aña cu Aruba a establece e 
refineria na Eagle. Ora e Di Dos 
Guera Mundial a termina na 1945, 
ta net e aña cu Gezaghebber 
Wagemaker ta bandonando Aruba. 
Riba un di e potretnan nos por mira 
Gezaghebber Wagemaker ta sera 
un valve pa baha e refineria. Un 
refineria cu a perde su uso pa 
motibo cu e tabata wordo usa pa 
produci aviation fuel y a dicidi di 
ser'e. Dia 25 di januari 1954, e refineria a sera por completo y a wordo bendi bek cu 
gobierno. 





Dufi Kock 
Escritor y Historiado 


13 di october 2016 


